Heyerdahls mål var at finde [[aser]]nes (normalt opfattet som det oldnordiske gudefolk) oprindelse ved at følge [[Snorri Sturluson]]s beretninger fra midten af [[1200-tallet]] i bl.a. [[Edda-digtene|Edda]], [[Kongesagaerne]] og [[Ynglingesaga]]en.
Snorri Sturluson fortæller, at historierne om [[Odin]] og de andre [[nordisk mytologi|guder]] i virkeligheden handler om en udvandring af aser og vaner fra et område omkring byen Azov til [[Skandinavien]], efter at deres høvding Odin var blevet fortrængt af det [[Romerriget|Romerske Imperium]], der [[okkupation|okkuperede]] deres hjemland i [[kaukasus]]-området. Odin og hans folk slog sig først ned på de danske øer og rejste senere over Øresund. De skandinaver, som han underlagde sig, anerkendte ham som en [[gudekonge]]. Odin havde selv [[Thor]] som gud og regnede ham også som forfader ifølge Snorre. Hans beretning er skrevet mere end 1000 år efter begivenhederne angiveligt fandt sted. Beretningen tillægges derfor normalt ikke stor værdi som historisk kilde til en evt. indvandring til Skandinavien fra Asien.<ref>Anders Bæksted; ''Nordiske guder og helte'', 1996 {{ISBN|87-567-5707-7}} (pp. 45)</ref>
Religion Historie Arkæologi